*Projekts*

Jelgavas novada dome

LĒMUMS

Jelgavā

2024.gada \_\_.aprīlī Nr. ……….

**Par grozījumiem 2022.gada 30.marta**

**Jelgavas novada pašvaldības amatpersonu un**

**darbinieku atlīdzības noteikumos**

Pamatojoties uz Pašvaldību likuma 50.panta pirmo daļu un Valsts pārvaldes iekārtas likuma 72. panta pirmo daļu, 73.panta pirmās daļas 4.punktu un saistošo noteikumu Nr. 4 “Grozījumi Jelgavas novada pašvaldības 2023.gada 5. jūnija saistošajos noteikumos Nr.10 “Jelgavas novada pašvaldības nolikums”” 22.punktu, Jelgavas novada dome **nolemj:**

* 1. Izdarīt 2022.gada 30.marta Jelgavas novada pašvaldības amatpersonu un darbinieku atlīdzības noteikumos šādus grozījumus:
  2. Izteikt 17.punktu šādā redakcijā:

# “Deputātu apmaksāto nostrādāto stundu skaits par 15.punktā minēto pienākumu veikšanu mēnesī nedrīkst pārsniegt 100 stundas. Darba laika uzskaiti domes un komiteju sēdēs organizē Kanceleja, nosūtot apkopoto informāciju deputātiem elektroniski līdz katra mēneša pēdējai darba dienai. Nostrādāto laiku deputātu pienākumu veikšanai domes un komiteju sēdēs, par piedalīšanos darba grupās, LPS komitejās un darba grupās, u.c. normatīvajos aktos noteikto pienākumu pildīšanu, par dokumentu izskatīšanu, par tikšanos ar iedzīvotājiem deputāti norāda Deputāta darba laika uzskaites tabulā (*Pielikums Nr.1*), ko pašrocīgi parakstītu vai parakstītu ar drošu elektronisko parakstu līdz katra nākamā mēneša pirmajai darba dienai iesniedz Kancelejā vai elektroniski uz domes e-pasta adresi “dome@jelgavasnovads.lv”.”

* 1. Svītrot 18.punktu.
  2. Izteikt 20.punktu šādā redakcijā:

“Finanšu nodaļa aprēķina darba samaksu vienu reizi mēnesī un izmaksā to līdz katra mēneša 5.datumam, ja deputāts iesniedzis Deputāta darba laika uzskaites tabulu 17.punktā noteiktajā kārtībā.”

* 1. Svītrot 38.punkta pēdējo teikumu.
  2. Papildināt 74.5. punktu ar 74.5.1.1 apakšpunktu šādā redakcijā:

“74.5.1.1 vadītāja vietnieks;”

* 1. Lēmums stājas spēkā 2024.gada 1.maijā.

Domes priekšsēdētāja pienākumu izpildītājs I.Vītola

Marita Bubele 63022297